Nr. C 64/6 De Europæiske Fællesskabers Tidende 15. 3. 82 
Udtalelse om »Forslag til Rådets afgørelse om vedtagelse af et sektorbestemt forsknings-
og udviklingsprogram (1982—1985) for råstoffer« 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 170 af 10. juli 1981, side 5. 
A. UDTALELSENS JURIDISKE GRUNDLAG 
Rådet besluttede den 3. juli 1981 i medfør af artikel 198 i traktaten om oprettelse af Det 
europæiske økonomiske Fællesskab at høre Det økonomiske og sociale Udvalg om det 
nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 193. plenarforsamling, afholdt i 
Bruxelles, den 15. og 16. december 1981, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — VEDTAGET FØLGENDE UDTALELSE: 
under henvisning til traktaten om oprettelse af Det 
europæiske økonomiske Fællesskab, særlig arti­
kel 198, stk. 1, 
under henvisning til anmodning af 3. juli 1981 fra 
Rådet for de europæiske Fællesskaber om Udvalgets 
udtalelse om »Forslag til Rådets afgørelse om vedta­
gelse af et sektorbestemt forsknings- og udviklings­
program (1982—1985) for råstoffer« (i), 
under henvisning til beslutning truffet af Udvalgets 
præsidium den 22. september 1981 om at pålægge 
afdelingen for energi og nukleare anliggender at 
udarbejde udtalelse og beretning om forslaget, 
under henvisning til udtalelse vedtaget af afdelingen 
på det 66. møde den 4. december 1981, 
under henvisning til mundtlig beretning aflagt af 
ordføreren, Ernest Mills, og 
under henvisning til forhandlingerne på mødet den 
15. december 1981 (193. plenarforsamling den 15.— 
16. december 1981) — 
enstemmigt 
(i) EFTnr. C 170 af 10.7.1981. Udvalget godkender forslaget til det foreliggende 
forskningsprogram, som består af syv delprogram­
mer, hvoraf de tre er udvidelser af eksisterende forsk­
ningsprogrammer (metaller og mineralske stoffer — 
tidligere: primære råstoffer-, uranefterforskning og -
udvinding samt genanvendelse af by- og industriaf­
fald). Tre andre delprogrammer er nye områder for 
EFs forskningsindsats (træ som fornyeligt råstof, 
genanvendelse af non-ferro metaller og erstatning), 
mens det resterende delprogram (keramik) blev 
behandlet i en udtalelse fra Udvalget i september 
1979; den er dog endnu ikke formelt godkendt af 
Rådet. Udvalget er tilfreds med, at enkeltprogram­
merne samles i et generelt råstofprogram som led i 
den rationalisering af EFs F & U, som der er opfor­
dret til gennem flere år. Udvalget har såvel generelle 
som særlige bemærkninger til Kommissionens for­
slag. 
1. GENERELLE BEMÆRKNINGER 
1.1. Formålet med dette råstofprogram er at imø­
degå en eventuel råstofforsyningskrise ved hjælp af 
spredning af forsyningskilder, udvikling af egne for­
syningskilder, alternativ teknologi, genanvendelses-
og erstatningsteknikker. Programmet sigter også på 
at forbedre EFs handelsbalance ved at mindske 
importen og på at opnå positive virkninger på den 
interne økonomi og beskæftigelsen. 
15. 3. 82 De Europæiske Fællesskabers Tidende Nr. C 64/7 
1.2. Udvalget tilslutter sig det foreslåede F&U-
program og understreger vigtigheden af ikke udeluk­
kende at forske. Praktisk udvikling og brug skal gen­
nemføres for at sikre, at forskningsresultaterne an­
vendes, idet man dog bør tage i betragtning, at perio­
den, indtil forskning begynder at give resultater, er 
meget lang. Udvalget henstiller, at Kommissionen 
undersøger disse faktorer nærmere, og anbefaler at 
opmærksomheden i særlig grad rettes mod udsen­
delse af de fremkomne resultater, så forskningsind­
satsen kan komme hele EFs teknologiske grundlag til 
gavn. 
1.3. Udvalget noterer sig, at resultaterne fra pro­
grammerne for primære råstoffer og fra uranefter­
forskning og -udvinding hidtil har været opmuntren­
de. Udvalget er klar over, at forskningsudbyttet i 
sådanne programmer ikke kan forudsiges nøjagtigt, 
men foreslår, at der bliver gjort et mere bevidst 
forsøg på at foretage en »cost-benefit analyse« på et 
tidligt stadium. Medmindre der foreligger vægtige 
strategiske grunde til at genemføre forskningen, bør 
der efter Udvalgets mening lægges mere vægt på at 
finde frem til, hvor store makro-økonomiske fordele 
programmet kan ventes at føre med sig, således at 
urentabel forskning undgås. 
1.4. Udvalget er klar over, at europæisk industri og 
andre organer støtter F & U-arbejdet på mange af de 
områder, der er foreslået i programmet, som led i et 
kontinuerligt program, der går ud på at nedsætte 
omkostningerne og bevare konkurrenceevnen. EF-
indsatsen på dette område er kun berettiget, når den 
stimulerer nyttigt arbejde, som ellers ikke ville blive 
foretaget, og når den forstærker det igangværende 
arbejde ved at koordinere og formidle resultaterne. 
1.5. Udvalget har i mange tidligere udtalelser gjort 
opmærksom på, at EFs F&U-midler spredes for 
meget til at kunne udnyttes effektivt. Denne kritik 
gælder også det foreliggende program, hvor 71 mio 
ECU skal fordeles på fem ud af syv delprogrammer. 
Ca. 58 % af midlerne spredes på delprogrammerne 
om keramik, træ som fornyeligt råstof, genanven­
delse af non-ferro metaller og erstatning, hvilket kan 
resultere i, at de forventede positive resultater ude­
bliver, især hvis disse midler spredes over utallige 
F & U-organer, universiteter og forskningsinstitutter. 
Udvalget fastholder, at kontrakterne skal koncentre­
res på områder, der giver stort udbytte, og hvor kon­
trakt-organisationen viser sig at være effektiv og i 
stand til at fremkomme med resultater inden for en 
rimelig tid. Endvidere bør den forskning, der skal 
gennemføres i henhold til programmerne, koncentre­
res og delvis sammenlægges, da de knappe budget­midler jo må udnyttes med omhu og overlapning 
undgås. 
1.6. Udvalget ser med tilfredshed på og understre­
ger vigtigheden af den fleksible holdning til finansie­
ring, der fremgår af det foreliggende forslag. Denne 
holdning vil øge fordelene ved gruppering af del­
programmerne, som til gengæld tillader en streng 
kontrol, som Udvalget mener er tvingende nødven­
dig. 
1.7. Udvalget henleder Kommissionens opmærk­
somhed på, at nogle af de oversøiske regioner, som 
hører med til EF, har et stort potentiel af træ og 
mineralske stoffer. 
1.8. Udvalget noterer sig, at 5 rådgivende udvalg 
for programforvaltning skal dække de 7 delprogram­
mer, og Udvalget vil støtte ethvert initiativ fra Kom­
missionens side til at nedsætte antallet af medvir­
kende udvalg. Samtidig mener Udvalget imidlertid, 
at disse bør repræsentere de socio-økonomiske 
kredse bedre, idet akademikere og statens sagkyn­
dige i øjeblikket skønnes at dominere. Rådets resolu­
tion af 18. juli 1977 (l) bør ændres i overensstem­
melse hermed. 
2. SÆRLIGE BEMÆRKNINGER 
2.1. Delprogram I — Metaller og mineralske stof­
fer 
Udvalget støttede i udtalelsen fra 1977 fuldt ud det 
oprindelige program og forventede yderligere tiltag i 
den retning. Det ser med tilfredshed på de positive 
resultater, som skitseres i Kommissionens meddelel­
se, og tilslutter sig tanken om at udvide delprogram­
mets forskningsområder til at dække flere metaller og 
til at omfatte de umiddelbare kystnære områder af 
kontinentalsoklen og til at dække forskning vedrø­
rende efterforskningsmetoder i tredjelande. 
2.2. Delprogram II — Uranefterforskning 
Udvalget giver sin fulde støtte til delprogrammet og 
mener, at yderligere tilføjelser til udtalelsen fra 
1980 (2) ikke er påkrævet. Det har noteret sig og 
(i) EFT nr. C 192 af 18.7.1977. 
(2) EFT nr. C 348 af 31.12.1980. 
Nr. C 64/8 De Europæiske Fællesskabers Tidende 15. 3. 82 
støtter den fleksibilitet i ressourcefordeling, der kan 
opnås ved eventuelt at indarbejde dette delprogram i 
delprogram I, og fremfører samtidig at forsknings­
indsatsen måske kan udformes effektivere, hvis dette 
delprogram indarbejdes i delprogram I, som har til­
svarende målsætning. 
2.3. Delprogram III — Keramik 
Udvalget behandlede i 1979 et detaljeret forslag om 
vedtagelse af et program for teknologisk forskning 
inden for lerholdige mineraler og teknisk keramik (!). 
Udvalget beklager, at dette forslag ikke blev positivt 
modtaget i Rådet. I betragtning af keramikindu­
striens bidrag til EFs økonomi, dens beskæftigelses­
mæssige rolle på regionalt plan og de lave omkost­
ninger på F & U i denne sektor, bekræfter Udvalget 
sin tidligere udtalelse og tildeler dette delprogram høj 
prioritet i EFs handlingsprogram. Det bør imidlertid 
undersøges, om midlerne kan udnyttes mere rationelt 
ved at indarbejde dette delprograms første forsk­
ningsområde i delprogram I og dets andet forsk­
ningsområde i delprogram VII, da der i begge til­
fælde arbejdes hen imod beslægtede mål. 
Når talen er om produktionsteknologi for pulvere, 
bør forsknings- og udviklingsprogrammet som et af 
de mest betydningsfulde punkter tillige omfatte sili-
ciumnitrider og -karbid, da specielle former for kera­
mik i høj grad er energibesparende, når de anvendes i 
maskiner til energitransformering (motorer, gasturbi­
ner m.v.). 
2.4. Delprogram IV — Træ som fornyeligt råstof 
Kun olieimporten overstiger EFs årlige nettoimport 
af træ og træ som fornyeligt råstof (1979: 11,3 mia 
ECU). Udvalget kan tilslutte sig, at 21 % af de sam­
lede disponible midler går til delprogrammet, fordi 
det derigennem måske bliver muligt at nedsætte 
importen af træ og træprodukter. Med hensyn til 
midlernes fordeling på forskningsdelområderne er 
det i EFs interesse, at de disponible ressourcer så vidt 
muligt samles om de forskningsområder, som endnu 
ikke er undersøgt i rimelig grad. 
2.5. Delprogram V — Genanvendelse af by- og indu­
striaffald ( 
Udvalget gennemgik dette program i en udtalelse i 
1978 (2), i hvilken man støttede Kommissionens for­
slag. Udvalget ser med tilfredshed på fordelene (øko­
nomiske, miljømæssige etc.) ved genanvendelse og 
(i) EFT nr. C 297 af 28.11.1979, s. 2. 
(2) EFT nr. C 128 af 21.5.1979, s. 7. anmoder Kommissionen om at fortsætte dette del­
program. Udvalget mener især, at hovedvægten skal 
lægges på udvikling og industriel udnyttelse. Det 
håber, at Kommissionen, når programmet revideres, 
vil fremkomme med fuldstændige informationer om, 
hvilke fremskridt der er sket indtil dato og til den tid 
udelukke projekter, som ikke kan ventes realiseret. 
2.6. Delprogram VI — Genenvendelse af non-ferro 
metaller 
Udvalget er klar over, at der kan opnås væsentlige 
fordele i form af mindre import, energibesparelser og 
miljømæssige forbedringer ved genanvendelse af 
non-ferro metaller. Det glæder sig over, at der er 
planlagt visse teknisk-økonomiske studier. Med hen­
blik på de eventuelle fordele, der kan opnås, og den 
strategiske betydning af metaller som chrom, cobalt, 
titan og og mangan, anmoder Udvalget Kommissio­
nen om at overveje muligheden for en passende udvi­
delse af dette forskningsprogram, så det også kom­
mer til at omfatte andre områder af vital interesse for 
EF-industrien. 
2.7. Delprogram VII — Erstatning 
Udvalget glæder sig også i dette tilfælde over, at der 
er planlagt teknisk-økonomiske studier. Men det 
tager nogle forbehold med hensyn til dette delpro­
gram. 
a) Det er væsentligt, at EF-forskning i erstatnings­
materialer ikke overlapper forskning, der allerede 
udføres inden for erhvervslivet eller i forsknings­
centre i medlemsstaterne; 
b) Det primære må være forsyningssikkerheden, 
som bedst nås gennem koordineret oplagring, 
forskning og udvikling. Dog må de økonomiske 
konsekvenser for udviklingslandenes eksport af 
visse råstoffer så vidt muligt erkendes. 
c) Som allerede nævnt hjælper erstatningsteknologi, 
der forbliver i forskningslaboratorierne, ikke EF-
industrien, hvis der pludselig opnår forsynings-
kriser for specielle metaller, og mineraler. Det er 
derfor nødvendigt, i det mindste for de vigtigste 
varers vedkommende, at udviklingsarbejdet sna-
15. 3. 82 De Europæiske Fællesskabers Tidende Nr. C 64/9 
rest muligt når det industrielle niveau, samt at alt 
gøres klart til at øge produktionen i tilfælde af 
spændinger på markedet. 
d) De sekundære virkninger, der nævnes af Kom­
missionen — energibesparelse, miljøbeskyttelse og forbedret konkurrenceevne for virksomheder 
— rummer muligheder, men kan ikke i øjeblikket 
vurderes med sikkerhed. Om erstatning af en 
fremstillingsproces med en anden fører til så­
danne virkninger vil altid være gætteri. 
Udfærdiget i Bruxelles, den 15. december 1981. 
Tomas ROSEINGRAVE 
Formand for 
Det økonomiske og sociale Udvalg